Jane Snaith

**Jane Snaith** (sündinud 5. juulil 1969) on MTÜ Igale Lapsele Pere eestvedaja ning mitme erialase raamatu tõlkija ja toimetaja.

## Haridus
Jane Snaith õppis aastatel 1989–1992 Tartu Ülikoolis geograafiat ja Tallinna Tehnikaülikoolis majandust. 2013. aastal lõpetas ta Tallinna Tehnikaülikooli avaliku halduse erialal. 2018. aastal alustas ta õpinguid Tallinna Ülikooli sotsiaalpedagoogika ja lastekaitse magistriõppes.

### Täiendõpe
Täiendõppena on ta läbinud Tartu Ülikooli ärijuhtimise kursuse. Lisaks on ta osalenud e-õppe kursustel nii nõustamise ja psühhoteraapia kui ka eneseanalüüsi valdkonnas ning tegutsenud koolitajana. 
* 2013–2016 osales FAIRstart programmi aluste koolitusel, seejärel alustas programmi tõlkimist eesti keelde ja kasuperede tugirühmade koolitamist ja juhendamist selle programmi alusel kaheksas Eesti piirkonnas. 
* 2008–2017 osales rahvusvahelises võrgustikus Eurochild 
* 2015 osales Kim S. Goldingu (Suurbritannia kliiniline psühholoog, koolitaja) PACE-meetodi koolitusel Suurbritannias 
* 2016 kevadel osales DDP (Dyadic Developmental Psychotherapy) esimese taseme koolitusel Šotimaal Daniel Hughesi (DDP looja, USA kliiniline psühholoog) ja Edwina Granti (sertifitseeritud koolitaja) juhendamisel 
* 2018 sügisel osales DDP teise taseme koolitusel 
* 2015–2016 läbis koolitajate 2-aastase väljaõppe programmi 
* 2012–2018 korraldas eri haridusasutustes ja Rajaleidja keskustes koolitusi ja teemapäevi, kus käsitles kiindumusteooriat lapse arengut toetava keskkonna loomisel.

## Töö
Jane Snaith töötas algul erasektoris ja puutus lastekodudes elavate lastega kokku vabatahtlikuna tegutsedes. 2012. aastal sai temast vanemliku hooleta jäänud lapsi kasvatavate perede eestkoste- ja tugiorganisatsiooni MTÜ Igale Lapsele Pere vabatahtlik eestvedaja, ühingu juhatuse liige ja tugirühmade arenguprogrammi juhendaja.

## Poliitiline tegevus
2009. ja 2013. aasta kohaliku omavalitsuse volikogude valimistel kandideeris ta Reformierakonna nimekirjas Harku valla volikokku ning sai vastavalt 61 ja 22 häält. Jane Snaith oli üks Rahva Ühtsuse Erakonna juhtfiguure, erakonna volikogu esimees. 2017. aasta kohaliku omavalitsuse volikogude valimistel kandideeris ta valimisliidu MEIE Tallinn nimekirjas ja sai 24 häält. 2019. aasta Riigikogu valimistel sai ta Eesti Vabaerakonna nimekirja esinumbrina Ida-Virumaal 50 häält.

## Looming
### Tõlgitud raamatud
* Rygaard Niels Peter. "Kiindumushäirega laps: praktilise teraapia käsiraamat", 2014.
* Rygaard Niels Peter. "Kiindumushäirega laps: praktilise teraapia käsiraamat" parandatud trükk, 2016.
* Rygaard Niels Peter. "Дети с нарушением привязанности : указания к организации терапевтической среды для ребёнка : теория, причины, симптомы, лечение", 2016.
* Perry Bruce D. "Poiss, keda kasvatati nagu koera : lood lastepsühhiaatri märkmikust : mida traumeeritud lapsed võivad meile õpetada kaotusest, armastusest ja paranemisest", 2016.
* Golding Kim S. "Sild üle rahutu vee : jutustused, mis aitavad leida tee traumeeritud laste südamesse : loovaid ideid teraapiaks, eluloo kujundamiseks, igapäevaseks tööks ja laste kasvatamiseks", 2017.
* Hughes Daniel A. "8 nurgakivi parimate suhete vundamendis", 2017.
* Marshall Nicola. "Kiindumussuhe: käsiraamat õpetajatele : praktilised põhitõed õpetajatele, hooldajatele ja koolide tugispetsialistidele", 2018.
* Wnuk Marek. "Töö traumeeritud lastega : praktilised juhised õpetajatele, hooldusperedele ja lapsendajatele", 2018. 

## Tunnustus
Jane Snaithi on tunnustatud vabatahtliku töö eest:
* 2008 – Harjumaa aasta tegija
* 2013 – Heategija
### Nominatsioonid
* 2009 – Eestimaa uhkuse nominent

## Isiklikku
Jane Snaith on pärit Valgast. Peres kasvab neli last, kellest kaks on kasulapsed.

## Viited

## Välislingid
*Alkohoolikute pere surmale määratud laps sai hooldusperes uue hingamise. Postimees, 11. juuni 2018
*Asenduskodude lapsi kimbutavad rasked vaimsed haigused. Postimees, 21. märts 2017
*Jane Snaith, „Haridussüsteem eirab laste emotsionaalseid ja füüsilisi vajadusi" Pealinn, 11. aprill 2018
*„Poiss, keda kasvatati nagu koera" aitab lastel kasvada hingeliselt terveks täiskasvanuks. Postimees, 15. oktoober 2016
*Kuidas aidata vanemliku hooleta jäänud lapsi? Postimees, 18. august 2016
*Katkise hingega last aitab kõige paremini terve ja teadlik perekond. Postimees, 19. veebruar 2016
*Jane Snaith, „Lastekodus kasvamine ei asenda perekonda". Pealinn, 17. august 2016
*„Kuulutaks esimese juuni lipupäevaks ja hakkaks laste vajadusi märkama! ". Õhtuleht, 1. juuni 2017
*Lastekodu töötajad õpivad haiget saanud hingi toetama. Õhtuleht, 21. märts 2017
*Palju mul siis lapsi on? Õhtuleht, 11. november 2010
*Jane Snaith, „Kui vigu ainult laidetakse...". Delfi, 11. veebruar 2014
*Vanemlikust hoolest ilma jäänud laps ei ole leivapäts, mida saab tõsta ühelt riiulilt teisele. Delfi, 25. oktoober 2017
*Maavalitsuste kaotamise plaan toob muudatusi ka asendushoolduse teenuse pakkumisse. Delfi, 14. veebruar 2017
*„Pealtnägija": kas lastekodu hoiab tõesti lapsi kinni, et pearahast mitte ilma jääda? Delfi, 2. märts 2016
*Jane Snaith, „Lapse pereta jätmine on kuritegu". Delfi, 15. mai 2014
*Iga laps väärib perekonda. Delfi, 24. august 2012
*Jane Snaith, „Headust tuleb teistega jagada”. Delfi, 10. märts 2012
*Lastekodus kasvanud poiss: „Kehvasti olen hakkama saanud". Delfi, 21. jaanuar 2012
*Parim kink lastekodu lapsele on aeg. Delfi, 27. detsember 2009
*Võõrad kipuvad omal käel lastekodulaste elu korraldama. Eesti Asenduskodude Töötajate Liit, 11. märts 2016
*Hooldusperesid nõustav MTÜ ärgitab boikotile: „Miks 4-aastast ei anta perele kasvatada?". Telegram, 29. juuni 2018
*Jane Snaith, „Suurem osa kasuvanemaid teevad emotsioonid pinnalt otsuse kasulaps võtta". Eesti rahvusringhääling, 14. aprill 2015
*Jane Snaith, „Iga vabatahtlikuna Tais käidud kord on seiklus". Eesti rahvusringhääling, 1. detsember 2014
*USA lastepsühhiaatri Bruce Perry raamatut „Poiss keda kasvatati nagu koera" käis tutvustamas tõlkija Jane Snaith. Eesti Rahvusringhääling, 18. oktoober 2016
*MTÜ Igale Lapsele Pere viib kokku vanemateta lapsed ja last otsivad pered. Eesti rahvusringhääling, 10. jaanuar 2014